DSB aflyser alle lyntog på strækningen mellem Aarhus og Frederikshavn søndag på grund af problemer med en enkelt skinne.

Togpassagerer i det nordjyske kommer til at skulle væbne sig med tålmodighed i løbet af søndag. En fejl på en skinne mellem Skørping og Aalborg får nu DSB til at aflyse deres InterCity Lyntog mellem Aalborg og Aarhus H. I stedet bliver lyntogets togsæt koblet på det almindelige InterCity tog. DSB skriver på deres hjemmeside, at det betyder længere rejsetid for passagerne i løbet af søndag. I øjeblikket arbejdes der på at reparere skinnen. BaneDanmark oplyser, at de forventer at skinnen er repareret i løbet af søndag aften.